section_heading: Veze s Osijekom
paragraph_text: Oscar Nemon nekoliko je puta iz Engleske navraćao u Osijek. Na poziv Židovske općine u Osijeku, izradio je i poklonio u sadri izrađen model spomenika koji je, nakon što je izliven u bronci, 28. studenoga 1965. otkriven u Parku Oscara Nemona na Gajevom trgu. Spomenik Majka i dijete (izvorni naziv spomenika na engleskom jeziku je Humanity) je podignut na uspomenu mnogobrojnih osječkih i slavonskih židova žrtava holokausta, među kojima je bio i velik broj Nemonove obitelji. Spomenik je ujedino i poruka budućim generacijama da se uzvišeni ideali čovječanstva moraju i dalje prenositi s koljena na koljeno. Ključnu ulogu pri postavljanju spomenika imala je Danica Pinterović. Nemon je spomenik zamišljao u dvostruko većim dimenzijama. <ref>